da da nb da da da da da da da da en nb en da da de de nb da sv de nb hu sv de nb da sv de nb da sv en nb da de sv de nb da sv da nb da sv de nb da sv da da sv da it en en et en de da de da en da fr pl hu de en da da da de de fr en da da fr it fr de da da da da da ar da
7. december 2013 tilbehør flødekartoflerparmesantimian
Jeg er tosset med mad, simpelthen rendyrket foodie! Jeg kan relatere langt de fleste samtaleemner til mad - og er altid god for en opskrift på stort set hvad som helst. Jeg kan lide at lave det meste fra bunden; jeg elsker at bage, og køber aldrig hverken brød eller kager. Jeg bryder mig generelt ikke om halv- eller helfabrikata, og det økologiske fylder også meget i mit hjem.
I aftes delte den søde Nene et link på twitter, hvor en amerikansk blogger fablede om den labreste måde at lave kartofler på EVER. Det så ualmindeligt godt ud, så her til aften måtte det prøves. I virkeligheden er det bare flødekartofler, hvor man i stedet for at hælde kartoflerne i et fad og pøse fløde udover, gør lidt mere ud af det, og stiller kartoflerne på række efter at de er vendt i en fløde-osteblanding. Resultatet er en delikat form for kartoffelret, hvor kartoflerne har suget næsten al fløden og er blevet bløde og gode, men samtidig fået masser af sprødhed på toppen – ohlala, det er godt!
Det eneste ost jeg havde på køl var parmesan (intet køleskab uden!), så det blev kun med parmesan, hvilket jeg godt kunne finde på at justere næste gang, og måske bruge en lidt mildere ost til at drysse ovenpå. Desuden brugte jeg tørret timian i stedet for frisk. Portionen her var kun til pigerne og jeg, og den blev serveret til en hakkebøf med bløde løg og sovs, dejlig comfort food på sådan en kold lørdag i december.
Flødekartofler på række (3 pers)
75 g friskrevet parmesan (eller anden ost)
1 tsk tørret timian
Skræl kartoflerne og skær dem i lige brede skiver (brug et mandolinjern eller en foodprocessor). Kom fløde, 50 g ost, salt, peber og timian i en stor skål og bland det sammen. Kom alle kartoffelskiverne ned i skålen og vend dem rundt. Sørg for at alle kartofler er dækket af fløde. Smør et lille fad med olie (mit var ca. 15×15 cm). Stak kartoflerne og stil dem på højkant i fadet. Rækkerne skal endelig være uens i højden, så er der mere, der kan blive sprødt. Hæld resten af flødemassen ned i fadet, og dæk det til med enten folie eller bagepapir (ja, jeg er løbet tør for folie…). Sæt fadet i ovnen ved 200 grader i 30 minutter.
Fjern folien og giv kartoflerne yderligere 10 minutter- det er meningen at det meste af flødemassen skal opsuges af kartoflerne. Drys med det sidste ost og bag kartoflerne i 15 minutter til de ser sprøde ud. Serveres til kødretter.
8. december 2013 kl. 8:32
Labert! Det skal jeg helt sikkert prøve….med den røgede ost 😛
8. december 2013 kl. 8:51
Uhhh, god ide 🙂
8. december 2013 kl. 8:35
Det ligner jo en kæmpe hasselbach kartoffel!
8. december 2013 kl. 8:52
Tænk på det som hasselbackkartofler med masser af smag- udover evnen til at opsuge sovs 😉
10. december 2013 kl. 12:31
Hov, jeg tror ikke, at min kommentar blev gemt. Hvis den gjorde, må du gerne slette denne her. Ville blot skrive, at de ser helt fantastiske ud, og at de hurtigst muligt skal prøves 🙂
16. december 2013 kl. 9:33
Tak Nadia. De smagte virkelig godt, så vi skal vist også have dem igen snart
13. december 2013 kl. 12:02
Endnu et bevis at amerikanerne elsker at hælde ost over deres mad, fx macaroni with cheese 🙂 Det ser godt ud, minder også lidt om Pommes Anna, bare at kartoflerne ligger på højkant og smør skiftes ud med fløde.
16. december 2013 kl. 9:35
Bare ost på og så i ovnen=det amerikanske køkken 😉
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Pandekagekage jkeg lrg lwg wlgwrge owgnl wlgwrge owgnl wlgwrge
Hjemmelavet grenadine jkeg lrg lwg wlgwrge owgnl wlgwrge owgnl wlgwrge
Koldskålsknas jkeg lrg lwg wlgwrge owgnl wlgwrge owgnl wlgwrge
Pandekagekage jkeg lrg lwg wlgwrge owgnl wlgwrge owgnl wlgwrge
"Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv."
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.